Jaak Peebo

Jaak Peebo (25. oktoober 1933 Tartu – 2. detsember 2016) oli eesti keeleteadlane.Eesti teaduse biograafiline leksikon, 3. köide

Elulugu
Jaak Peebo oli tisleri poeg.

1952. aastal lõpetas ta Elva Keskkooli ja 1957. aastal Tartu Riikliku Ülikooli (TRÜ) eesti filoloogia osakonna. Aastatel 1960–1963 oli ta TRÜ eesti keele kateedri aspirant, filoloogiakandidaat (1973, TRÜ), väitekiri ""Kalevipoja" sõnavara".

1963–1969 oli ta TRÜ eesti keele kateedri vanemlaborant, 1969–1981 vanemõpetaja, 1981–1992 dotsent. 1992. aastast oli eesti filoloogia osakonna ja eesti keele õppetooli dotsent; ühtlasi oli 1974–1976 Helsingi Ülikooli ja 1983–1984 Oulu Ülikooli eesti keele lektor. 

Peebo pidas loenguid Kreutzwaldi sõnavarast, tänapäeva eesti keelest ning eesti ja soome keele erinevustest.

Oli aastast 1995 Tartu Ülikooli eesti keele õppetooli toimetiste toimetaja. 

Teadustöö
Uurimisvaldkonnad: Kreutzwaldi sõnavara, õigekeelsus, eesti keele ajalugu, Tartu 18. sajandi kirjakeel.

Teoseid
Üle 30 teaduspublikatsiooni, on koostanud õppevahendeid.
Pöördkonnad. Tartu 1983, 2. trükk 1987
Käändkonnad. Tartu 1992
Eesti keele muutkonnad. Tartu 1997
Eteläviron kirjakielestä. // Runon silta – kielen silta. Oulu 1997
Eesti keele vanimad tekstid ja sõnastik (kaasautor). Tartu 1997
Wastse Testamendi lugu. Tallinn 2001
Eesti keele õpetamine taasiseseisvunud Eestis 1990. aastatel (kaasautor Ellen Niit). Tartu 2003

Liikmesus
Emakeele Selts
1975 Soome-Ugri Selts

Tunnustus
2012 Valgetähe IV klassi teenetemärk
2013 Elva linna aukodanik" Elva linna aukodanikuks sai Jaak Peebo". Postimees, 25. veebruar 2013 (vaadatud 27. veebruaril 2013)

Viited

Kirjandus
Tartu Riikliku Ülikooli õppe-teaduskoosseisu biobibliograafia nimestik 1944–1980. Tartu 1987. Lk 235
Tartu Ülikooli õppe-teaduskoosseisu biobibliograafia nimestik 1981–1995 (käsikiri), II. Leht 127

Välislingid

Haud Elva kalmistul

Kategooria:Eesti keeleteadlased
Kategooria:Tartu Ülikooli ajaloo-keeleteaduskonna vilistlased
Kategooria:Tartu Ülikooli õppejõud
Kategooria:Valgetähe IV klassi teenetemärgi kavalerid
Kategooria:Elva linna aukodanikud
Kategooria:Elva kalmistule maetud
Kategooria:Sündinud 1933
Kategooria:Surnud 2016